smcproject/ml-wiki-sentences huggingface dataset:
ഉദ്ദേശ്യാധിഷ്ഠിത ബോധനം
(Objective Based Teaching)
വ്യവഹാര മനഃശാസ്ത്ര(Objective Based Teaching)ത്തിനു വർധമാനമായ അംഗീകാരം ലഭിച്ചതോടുകൂടി അതു വിദ്യാഭ്യാസത്തിലും സ്വാധീനം ചെലുത്തിത്തുടങ്ങി.
തത്ഫലമായി നിരീക്ഷണവിധേയമായ വ്യവഹാരങ്ങളായിരിക്കണം വിദ്യാഭ്യാസത്തിന്റെ ലക്ഷ്യങ്ങൾ എന്ന ചിന്താഗതി പ്രബലപ്പെട്ടു വന്നു.
അസ്പഷ്ടവും അപ്രായോഗികവുമായ ലക്ഷ്യങ്ങൾക്ക് പിമ്പേ പോകുന്നതിനു പകരം പ്രായോഗികവും പ്രാപ്യവും വസ്തുനിഷ്ഠവുമായ ലക്ഷ്യങ്ങളെ മുൻനിറുത്തിയാവണം വിദ്യാഭ്യാസ പ്രവർത്തനങ്ങൾ സംവിധാനം ചെയ്യുക.
വിദ്യാഭ്യാസത്തിന്റെ ഉദ്ദേശ്യം, അഭിലഷണീയമായ ചില വ്യവഹാരപരിവർത്തനങ്ങൾ വിദ്യാർഥികളിൽ വരുത്തുകയായിരിക്കണം.
ഈ ഉദ്ദേശ്യങ്ങളെ മുൻ നിർത്തി പഠനാനുഭവങ്ങൾ ആസൂത്രണം ചെയ്യുന്നു.
ഉദ്ദിഷ്ടപഠനം (വ്യവഹാരപരിവർത്തനം) നടന്നോ എന്ന് പരിശോധിക്കുകയും ചെയ്യുന്നു.
അമേരിക്കൻ മനഃശാസ്ത്രജ്ഞനായ ബഞ്ചമിൻ ബ്ലൂമും (Benjamin Bloom) സഹപ്രവർത്തകരും കൂടി അനേകവർഷങ്ങളായി നടത്തിയ പഠനങ്ങളിലൂടെ വിദ്യാഭ്യാസോദ്ദേശ്യങ്ങളെ ശാസ്ത്രീയമായി അപഗ്രഥിക്കുകയും വിശദീകരിക്കുകയും ചെയ്തിട്ടുണ്ട്.
ഉദ്ദേശ്യങ്ങളെ മൂന്നു മണ്ഡലങ്ങളായിട്ടാണ് ബ്ലൂം തരംതിരിച്ചിരിക്കുന്നുത്-സംജ്ഞാനാത്മകം (cognitive), വികാരാത്മകം (affective), മനശ്ചാലകം (psychomotor).
ഇവയെ ആധാരമാക്കിക്കൊണ്ട് ഭാരതീയ വിദ്യാഭ്യാസ പ്രവർത്തകർ തിരഞ്ഞെടുത്തിട്ടുള്ള ബോധനോദ്ദേശ്യങ്ങൾ താഴെ പറയുന്നവയാണ്: ജ്ഞാന (knowledge) സമ്പാദനം, ധാരണാ (undrstanding) വികസനം, പ്രയോഗസാമർഥ്യ (application) വികസനം, വൈദഗ്ദ്ധ്യ (skill) സമ്പാദനം, അഭിഭാവ (attitude) രൂപവത്കരണം, അഭിരുചി (interest) സംവർധനം.
വിദ്യാഭ്യാസത്തിന്റെ ഉദ്ദേശ്യം പഠനമാണ്.
പഠിക്കുന്നത് കുട്ടിയാണ്.
അതിനാൽ ബോധനോദ്ദേശ്യങ്ങൾ കുട്ടികളിലുള്ള വ്യവഹാര പരിവർത്തനങ്ങളായിരിക്കണം.
ഇതാണ് പുതിയ സമീപനം.
ഉദാഹരണമായി ഇന്ത്യൻ സംസ്ഥാനങ്ങളെപ്പറ്റിയുള്ള ഒരു പാഠത്തിന്റെ ഉദ്ദേശ്യങ്ങളിലൊന്ന് ജ്ഞാനസമ്പാദനമാകാം.
ഈ ഉദ്ദേശ്യത്തെ ഇങ്ങനെ പ്രസ്താവിക്കാം: 'വിദ്യാർഥി ഇന്ത്യൻ സംസ്ഥാനങ്ങളെ സംബന്ധിച്ച അറിവു സമ്പാദിക്കുന്നു'.
എന്നാൽ ഈ ഉദ്ദേശ്യപ്രസ്താവന തന്നെയും അവ്യക്തമാണ്.
കുട്ടികൾക്ക് മുമ്പില്ലാത്ത അറിവ് പഠനഫലമായി ലഭിക്കുന്നുവെന്നാണല്ലോ ഈ ഉദ്ദേശ്യത്തിന്റെ അർഥം.
കുട്ടികൾക്ക് ഈ അറിവ് ലഭിച്ചു എന്ന് അധ്യാപകനോ കുട്ടിക്കോ തോന്നിയാൽ പോരാ.
അറിവു സമ്പാദിച്ചതിനു തെളിവു വേണം.
ആ തെളിവ് ആർക്കും നിരീക്ഷിക്കാവുന്നതും അളക്കാവുന്നതുമാകണം.
അതായത് ഉദ്ദേശ്യത്തെ സ്പഷ്ടമായ വ്യവഹാരരൂപത്തിൽ അപഗ്രഥിച്ചു പ്രസ്താവിക്കണം.
ഉദാഹരണമായി പഠിച്ച വസ്തുതകൾ അവൻ ഓർമിച്ചു പറയുമെങ്കിൽ അവന് അറിവു ലഭിച്ചുവെന്നു കരുതാം.
അപ്പോൾ ജ്ഞാനസമ്പാദനത്തിന്റെ സ്പഷ്ടീകരണം പുനഃസ്മരണയാണ്.
ഇങ്ങനെ ഓരോ ഉദ്ദേശ്യത്തിനും അനേകം വിശിഷ്ടീകരണ(specification)ങ്ങൾ വിദഗ്ദ്ധൻമാർ കണ്ടുപിടിച്ചിട്ടുണ്ട്.
ഉദ്ദേശ്യപ്രാപ്തിയിൽ അന്തർഭൂതമായിരിക്കുന്ന മനോവ്യാപാരങ്ങളുടെ അടിസ്ഥാനത്തിലാണ് വിശിഷ്ടീകരണങ്ങൾ നിർണയിക്കുന്നത്.
ദൃഷ്ടാന്തത്തിന് ഓരോ ഉദ്ദേശ്യത്തിന്റേയും ഓരോ വിശിഷ്ടീകരണം കൊടുക്കുന്നു.
ജ്ഞാനം - തിരിച്ചറിയുന്നു.
ധാരണ - ബന്ധങ്ങൾ കാണുന്നു.
പ്രയോഗം - പുതിയ ബന്ധങ്ങൾ സ്ഥാപിക്കുന്നു.
വൈദഗ്ദ്ധ്യം- പടം വരയ്ക്കുന്നു.
അഭിഭാവം - ഗുരുക്കൻമാരെ ബഹുമാനിക്കുന്നു.
അഭിരുചി - ഗ്രന്ഥങ്ങൾ വായിച്ചു വസ്തുതകൾ ശേഖരിക്കുന്നു.
ഉദ്ദേശ്യങ്ങൾ നിർണയിച്ചു കഴിഞ്ഞാൽ അവ സാക്ഷാത്കരിക്കുന്നതിന് അനുയോജ്യമായ പാഠ്യക്രമവും പാഠവസ്തുക്കളും തിരഞ്ഞെടുക്കണം.
ഇത് സാധാരണയായി വിദ്യാഭ്യാസ വിദഗ്ദ്ധൻമാർ മുൻകൂട്ടിത്തന്നെ ചെയ്യുന്നതിനാൽ അധ്യാപകന് അക്കാര്യത്തിൽ ബദ്ധപ്പെടേണ്ടി വരുന്നില്ല.
ഇന്ന ഉദ്ദേശ്യങ്ങളോടുകൂടി ഇന്നയിന്നകാര്യങ്ങൾ പഠിപ്പിക്കണമെന്നുവന്നാൽ അതിനുള്ള മാർഗ്ഗം നിശ്ചയിക്കുകയാണ് അടുത്തപടി.
ഏതുവിധത്തിലുള്ള പഠനാനുഭവങ്ങളാണ് ഉദ്ദേശ്യപ്രാപ്തിക്ക് ഏറ്റവും അനുയോജ്യമെന്നാലോചിച്ച് അവ വിദ്യാർഥിക്ക് ഉണ്ടാകുവാനുള്ള സാഹചര്യം സൃഷ്ടിക്കുകയെന്നതാണ് അധ്യാപകന്റെ കടമ.
അധ്യാപകന്റെ മനോധർമം ഇവിടെയാണ് കാണിക്കേണ്ടത്.
അധ്യാപകന്റെ പ്രസംഗമോ ഭാഷണമോ സാധാരണഗതിയിൽ വെറും ജ്ഞാനസമ്പാദനത്തിൽ മാത്രമേ കലാശിക്കുകയുള്ളു.
അർഥഗ്രഹണവും പ്രയോഗക്ഷമതയും ഉണ്ടാകണമെങ്കിൽ കുട്ടികൾ ഊർജ്ജിതമായി പ്രവർത്തിക്കണം.
അതിന് ആധുനിക ഗതികരീതികൾ അവലംബിക്കുക ആവശ്യമാകുന്നു.
പഠനം നടന്നതോടുകൂടിതന്നെ അതിന്റെ മൂല്യനിർണയനവും നടക്കണം.
കുട്ടികളുടെ ഉപലബ്ധിയേയും നിർവഹണപടുതയേയും വിലയിരുത്തേണ്ടത് മുൻകൂട്ടി തിരഞ്ഞെടുത്തിട്ടുള്ള ബോധനോദ്ദേശ്യങ്ങളുടെ അടിസ്ഥാനത്തിൽ ആകണം.
അങ്ങനെ സുവ്യക്തവും പ്രായോഗികവുമായ ഉദ്ദേശ്യങ്ങൾ തിരഞ്ഞെടുത്ത് അവയുടെ സാക്ഷാത്കാരത്തിന് അനുയോജ്യമായ പഠനാനുഭവങ്ങൾ സംവിധാനം ചെയ്ത് പഠനത്തെ ഉദ്ദേശ്യങ്ങളുടെ അടിസ്ഥാനത്തിൽ വിലയിരുത്തി നടത്തുന്ന അധ്യാപനരീതിയാണ് ഉദ്ദേശ്യാധിഷ്ഠിതബോധനം.
കാര്യക്രമബദ്ധ-അധ്യാപനം
(Programmed Instruction)
പഠന മനഃശാസ്ത്രതത്ത്വങ്ങളെ അടിസ്ഥാനപ്പെടുത്തി ശാസ്ത്രീയമായി തയ്യാറാക്കിയിട്ടുള്ളതും വിദ്യാഭ്യാസരംഗത്ത് വ്യാവസായിക വിപ്ലവത്തിന്റെ നാന്ദികുറിച്ചുകൊണ്ട് പ്രത്യക്ഷപ്പെട്ടിട്ടുള്ളതുമായ ഒരു അധ്യയനരീതിയാണ് കാര്യക്രമബദ്ധ-അധ്യാപനം.
ബുദ്ധിയും സിദ്ധിയും സ്വയം അളക്കുന്നതിന് 1920-ൽ സിഡ്നി എൽ.പ്രെസി (Sydney L.Pressey) കണ്ടുപിടിച്ച യന്ത്രമാണ് ഇതിന് ആരംഭമിട്ടത്.
പിൽക്കാലത്ത് സ്കിന്നർ (B.F.Skinner), ക്രൌഡർ (Crowder) തുടങ്ങിയവരുടെ ശ്രമഫലമായാണ് ഇത് ഒരു അംഗീകൃത സ്വാധ്യയനരീതിയായി വികസിച്ചത്.
പാഠവസ്തുവിനെ അപഗ്രഥിച്ച് പല ചെറിയ യൂണിറ്റുകളായി തിരിക്കുന്നു.
ഒരു ബോധന ബിന്ദുവിന്റെ സുവ്യക്തമായ വിശദീകരണം അടങ്ങിയതാണ് ഓരോ യൂണിറ്റും.
പാഠഭാഗം മനസ്സിലാക്കി ഉത്തരം കണ്ടുപിടിക്കേണ്ട ഒരു ചോദ്യവും കൊടുത്തിരിക്കും.
ഇത്രയും കാര്യങ്ങളടങ്ങിയ യൂണിറ്റിനെ ചട്ടം (Frame) അഥവാ പുരോധാനം (presentation) എന്നു പറയുന്നു.
അനേകം ചട്ടങ്ങളുടെ ശ്രേണിയാണ് പാഠവസ്തുകാര്യക്രമം.
കാര്യക്രമങ്ങൾ രണ്ടുവിധമുണ്ട്: രേഖീയവും (Linear) ശാഖീയവും (Branching).
സ്കിന്നറുടെ രേഖീയ കാര്യക്രമത്തിൽ ഉത്തരങ്ങൾ സ്വയം രചിക്കുവാനാവശ്യപ്പെടുന്നു.
ക്രൌഡറിന്റെ ശാഖീയകാര്യക്രമത്തിലാകട്ടെ ബഹുവികല്പ മാതൃകയിലുള്ള ചോദ്യങ്ങളാണ് ഉള്ളത്.
ഒരുസമയം ഒരു ചട്ടം മാത്രം യന്ത്രത്തിൽ പ്രത്യക്ഷപ്പെടുന്നു.
അതു പഠിച്ച് ഉത്തരം കണ്ടുപിടിച്ചതിനുശേഷം ബട്ടൻ അമർത്തിയാൽ അടുത്തചട്ടം പ്രത്യക്ഷപ്പെടുന്നു.
കാര്യക്രമപാഠവസ്തു പുസ്തകരൂപത്തിലും ലഭ്യമാണ്.
ഇതിൽ ഒരു പേജിൽ ഒരു ചട്ടം മാത്രമേ കാണുകയുള്ളു.
അടുത്തു വായിക്കേണ്ട ചട്ടം ഏതു പേജിലാണെന്നു അതിൽ നിർദ്ദേശിച്ചിരിക്കും.
കാര്യക്രമ-അധ്യാപനത്തിന്റെ സവിശേഷതകൾ താഴെ പറയുന്നവയാണ്.
പാഠവസ്തു, വിദഗ്ദ്ധൻമാർ തയ്യാറാക്കുന്നു.
ഓരോ വിദ്യാർഥിക്കും തന്റെ കഴിവിനനുസരിച്ച് പുരോഗമിക്കാം.
ഓരോ അംശവും പഠിച്ചു എന്ന് ഉറപ്പുവരുത്തിയതിനുശേഷമേ അടുത്ത യൂണിറ്റിലേക്കു പ്രവേശിക്കുന്നുള്ളു.
പഠനപുരോഗതിയെപ്പറ്റി ഉടനുടൻ മനസ്സിലാക്കുന്നതിൽ നിന്നുള്ള പ്രതിപുഷ്ഠി (Feedback) പഠനത്തെ പ്രബലപ്പെടുത്തുന്നു.
ഓരോ വിദ്യാർഥിയും സ്വയം പഠിക്കുന്നു.
ആവശ്യമുള്ള മാർഗനിർദ്ദേശം പാഠവസ്തുകാര്യക്രമത്തിൽ തന്നെയുണ്ട്.
എത്ര കുട്ടികൾക്കു വേണമെങ്കിലും ഒരേസമയം പഠിക്കുന്നതിനു സാധിക്കുന്നു.
അധ്യയന സമ്പ്രദായത്തെ ഉത്തരോത്തരം ഫലപ്രദമാക്കുന്നതിന് അധ്യാപനരീതികളിൽ വന്നുകൊണ്ടിരിക്കുന്ന പരിവർത്തനങ്ങൾ ഗണ്യമായി സഹായിച്ചുകൊണ്ടിരിക്കുന്നു.
ക്രിയാനിരതപഠനം
വ്യവഹാരമനഃശാസ്ത്രത്തിന്റെ അടിത്തറയിൽ പ്രമുഖ വിദ്യാഭ്യാസ ചിന്തകനായ ഡോ. ബഞ്ചിൻ ബ്ലൂമിന്റെ സിദ്ധാന്തങ്ങളനുസരിച്ചുളള ബോധനസമ്പ്രദായമാണ് നമ്മുടെ വിദ്യാലയങ്ങളിൽ സമീപകാലം വരെ നടന്നു വന്നിരുന്നത്.
എന്നാൽ മനഃശാസ്ത്രത്തിൽ പിൽക്കാലത്തുണ്ടായ ഗവേഷണങ്ങൾ മനുഷ്യന്റെ ബുദ്ധിമണ്ഡലത്തിന് വ്യത്യസ്ത തലങ്ങളുണ്ടെന്ന് കണ്ടെത്തി.
പ്രമുഖ വിദ്യാഭ്യാസ മനഃശാസ്ത്രചിന്തകനായ ഹോവാർഡ് ഗാർഡ്നർ ഈ രംഗത്ത് വളരെയധികം പഠനങ്ങൾ നടത്തിയിട്ടുണ്ട്.
മനുഷ്യന്റെ ബുദ്ധിയുടെ ബഹുതല(Multiple intelligence)ത്തിന്റെ സവിശേഷതകളെ അദ്ദേഹം വിവേചിച്ചുകാട്ടിയിട്ടുണ്ട്.
അറിവ് മനുഷ്യൻ സ്വയം നിർമ്മിക്കുന്നു എന്ന വാദഗതി ആധുനിക കാലഘട്ടത്തിൽ പ്രബലപ്പെട്ടിട്ടുണ്ട്.
ഇതിന്റെ പശ്ചാത്തലത്തിൽ ഉടലെടുത്ത സിദ്ധാന്തമാണ് ജ്ഞാനനിർമിതിവാദം (cognitive constructivism).
മേൽപ്പറഞ്ഞ സിദ്ധാന്തങ്ങളുടെ അടിസ്ഥാനത്തിൽ രൂപപ്പെടുത്തിയ പഠനസമ്പ്രദായമാണ് ക്രിയാനിരതപഠനം.
ഇതനുസരിച്ച് കുട്ടികൾ തങ്ങൾക്കു ലഭിക്കുന്ന പഠനസന്ദർഭങ്ങളിൽ സ്വയം നിരീക്ഷിച്ചും അന്വേഷിച്ചും ചർച്ച ചെയ്തും താരതമ്യം ചെയ്തും അപഗ്രഥിച്ചും നിഗമനങ്ങളിലെത്തുന്നു.
പഠനത്തിന് സാമൂഹികമായ കൂട്ടായ്മയും പ്രയോജനപ്പെടുത്തുന്നു.
രസകരമായ പഠനാന്തരീക്ഷത്തിൽ പഠിതാവ് പഠനപ്രക്രിയയിൽ പങ്കാളിയാകുന്നു.
അവിടെ അധ്യാപകൻ സഹായിയോ സന്ദർഭങ്ങൾ ഒരുക്കിക്കൊടുക്കുന്ന ആളോ (facilitator) ആയി മാറുകയാണ്.
അനുസ്യൂതവും സമഗ്രവുമായ മൂല്യനിർണയവും പഠനത്തോടൊപ്പം തന്നെ നടക്കുന്നു.
അതിന്റെ അടിസ്ഥാനത്തിൽ വിദ്യാർഥികൾക്ക് അവരവരുടെ നിലവാരമനുസരിച്ച് ഗ്രേഡുകൾ നൽകി വരുന്നു.
ഈ സമ്പ്രദായം ഇന്ന് നമ്മുടെ വിദ്യാലയങ്ങളിൽ സാർവത്രികമായി നടപ്പിലാക്കിക്കഴിഞ്ഞു.
അവലംബം കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അധ്യാപനരീതികൾ എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അധ്വരം ഈ  ലേഖനം വിക്കിപീഡിയ ശൈലി അനുസരിച്ച് വിക്കിവൽക്കരിക്കേണ്ടതുണ്ട് .
അഗ്നിഷ്ടോമം മുതലായ ശ്രൌതകർമങ്ങളുടെ സാമാന്യമായ പേരാണ് അധ്വരം .
ധ്വരതി ഹിംസാർഥമാകയാൽ ഹിംസാരഹിതമായ വൈദിക കർമം എന്നാണ് അധ്വരശബ്ദത്തിന്റെ അർഥം.
അധ്വാനം രാതി , സ്വർഗമാർഗ്ഗത്തെ തരുന്നത് എന്നും അർഥം പറഞ്ഞു കാണുന്നു.
യാഗം , ഇഷ്ടി, യജ്ഞം എന്നിവ ഇതിന്റെ പര്യായങ്ങളാകുന്നു.
അഗ്നിഷ്ടോമം എന്ന അധ്വരത്തെയാണ് സാധാരണയായി യാഗം എന്ന പേരിൽ കേരളത്തിൽ പറഞ്ഞുവരുന്നത്.
ശ്രൌതസൂത്രവിധിപ്രകാരം അഗ്ന്യാധാനം ചെയ്തതിനുശേഷമാണ് ഈ യജ്ഞം അനുഷ്ഠിക്കേണ്ടത്.
യാഗം നടത്തിക്കുന്ന ആൾ യജമാനൻ എന്നറിയപ്പെടുന്നു.
ഈ അനുഷ്ഠാനത്തിൽ യജമാനപത്നിമാരെ കൂടാതെ അധ്വര്യു മുതലായ പതിനാറ് ഋത്വിക്കുകളും പരികർമികളും ആവശ്യമാകുന്നു.
അധ്വരത്തിന്റെ സംവിധായകനായ ഋത്വിക്ക് ആണ് അധ്വര്യു.
യജുർവേദത്തിനു കർമപരമായി കൂടുതൽ പ്രാധാന്യമുള്ളതിനാൽ ആ വേദത്തെ പ്രതിനിധാനം ചെയ്യുന്ന അധ്വര്യുവിന് മറ്റു ഋത്വിക്കുകളെ അപേക്ഷിച്ച് ഉന്നതമായ ഒരു സ്ഥാനമുണ്ട്.
ഋഗ്വേദത്തിൽ ഋചാംത്വഃ പോഷമാസ്തേ എന്നു തുടങ്ങുന്ന ഋക്കിൽ (X. 17-12) യജ്ഞസ്യമാത്രം വിമിമീത ഉത്വഃ - യജ്ഞത്തിന്റെ പരിധിയെ നിർണയിക്കുന്നത് അധ്വര്യുവാണ് എന്നു പ്രസ്താവിച്ചിട്ടുണ്ട്.
യാഗസ്ഥലം അളക്കുക, യാഗശാല കെട്ടിക്കുക, വേദിയുണ്ടാക്കുക, ദർഭയും സമിത്തും കൊണ്ടുവരിക, യാഗപാത്രങ്ങൾ തയ്യാറാക്കുക, അരണികടഞ്ഞു തീയുണ്ടാക്കുക, പശുവിനെ കറന്നു ഹോമാവശ്യങ്ങൾക്കും യജമാനനും വേണ്ട പാലും തൈരും സജ്ജീകരിക്കുക, യാഗപശുവിനെ കെട്ടുവാനുള്ള യൂപം (കുറ്റി) ഉണ്ടാക്കുക, സോമം കൊണ്ടുവരിക, ഹവിസ്സ്, പുരോഡാശം മുതലായവ ഹോമിക്കുക തുടങ്ങിയ ക്രിയകൾ യജുർവേദപ്രോക്തങ്ങളായ മന്ത്രങ്ങൾ ഉച്ചരിച്ചുകൊണ്ടു ചെയ്യേണ്ടത് അധ്വര്യുവാകുന്നു.
ഏഴു ദിവസം രാവും പകലും ചെയ്തുതീർക്കാനുള്ള ക്രിയകളാണ് ഈ യാഗത്തിലുൾപ്പെടുന്നത്.
ആറു മാസത്തിനു മുമ്പുതന്നെ ഇതിന് ആവശ്യമായ കാര്യങ്ങൾ ഒരുക്കിത്തുടങ്ങണം.
സോമം എന്ന വള്ളിയും [[കൃഷ്ണമൃഗം|കൃഷ്ണമൃഗത്തിന്റെ പുതിയ തോലും ഇതിന് ആവശ്യമാണ്. ഇത്തരം യജ്ഞങ്ങൾ ചെയ്യുന്നതു ഗൃഹങ്ങളിൽ വച്ചല്ല; വിശാലമായ സ്ഥലത്തു കെട്ടിയുണ്ടാക്കുന്ന യാഗശാലകളിൽവച്ചാണ്. യാഗശാലയെ പത്നീശാല, അഗ്നിശാല , സദസ്സ്, ഹവിർധാനം, ഉത്തരവേദി, അഗ്നീധ്രിയം മാർജാലീയം തുടങ്ങിയ പല ശാലകളായി തിരിക്കുന്നു. മഹാവീരം, ദ്രോണകലശം മുതലായ വലുതും ചെറുതുമായ പല തരത്തിലുള്ള മൺപാത്രങ്ങൾ, കരിങ്ങാലി, പ്ലാവ് മുതലായ മരങ്ങൾകൊണ്ടുണ്ടാക്കിയ സ്രുക്കുകൾ, സ്രുവങ്ങൾ, സ്ഥാലികൾ, ചമസങ്ങൾ എന്നീ മരപ്പാത്രങ്ങൾ തുടങ്ങിയവ യാഗാവസരത്തിൽ ഉപയോഗിക്കുന്നു. നെയ്യ് , സോമരസം, പുരോഡാശം, യജ്ഞപശുവിന്റെ വസ എന്നിവയാണ് മുഖ്യഹോമദ്രവ്യങ്ങൾ. പാലും പഴങ്ങളും ധാന്യങ്ങളും ഹോമത്തിന് ഉപയോഗിക്കുന്നുണ്ട്. ഹോമത്തിന്റെ ആവശ്യത്തിലേക്ക് വേണ്ട പാൽ, യാഗശാലയിൽതന്നെ കെട്ടിയ പശുവിൽനിന്ന് കറന്നെടുക്കണമെന്നാണ് നിയമം. യാഗം നീണ്ടുനില്ക്കുന്ന കാലം (ഏഴു ദിവസം) മുഴുവനും യജമാനൻ പാലു മാത്രമേ ആഹാരമായി കഴിക്കുവാൻ പാടുള്ളു.
അദ്ദേഹം മൌനിയായി വ്രതത്തോടെ ഇരിക്കണം.
ശ്രദ്ധാഹ്വാനം, ഫലസങ്കല്പം, ഋത്വിഗ്വരണം തുടങ്ങി സോമാഹുതി വരെയുള്ള വിവിധ കർമങ്ങൾ യഥാവിധി നടത്തിയശേഷം അവഭൃഥസ്നാനത്തോടെ അധ്വരം അവസാനിപ്പിക്കുന്നു.
യാഗാവസാനത്തിൽ യാഗശാല കത്തിച്ചു കളയുകയാണ് പതിവ്.
വസന്തകാലത്ത് (ചൈത്രം, വൈശാഖം എന്നീ മാസങ്ങളിൽ) പൂർവപക്ഷ(വെളുത്തപക്ഷം)ത്തിലാണ് യാഗകർമം അനുഷ്ഠിക്കേണ്ടത്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അധ്വരം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അധ്വാനം ഭാഷ വിമോചനം: വിമോചനാത്മക ഭാഷാശാസ്ത്രത്തിന് ഒരാമുഖം ഇംഗ്ലീഷ് വിലാസം https://ml.wikipedia.org/wiki/Adhvanam_bhasha_vimochanam:_vimochanathmaka_bhashasastrathinu_oramukham
പി. ശ്രീകുമാർ രചിച്ച പുസ്തകമാണ് അധ്വാനം ഭാഷ വിമോചനം: വിമോചനാത്മക ഭാഷാശാസ്ത്രത്തിന് ഒരാമുഖം .
വിമോചനാത്മക ഭാഷാശാസ്ത്രത്തിന്റെ അടിസ്ഥാന നിരീക്ഷണങ്ങൾ അവതരിപ്പിക്കുന്ന ഗ്രന്ഥമാണിത്.
ഇത് പ്രസിദ്ധീകരിച്ചത് ചിന്ത പബ്ലിഷേഴ്സ് തിരുവനന്തപുരം ആണ്.
ഉള്ളടക്കം ആമുഖം ഭാഷ എങ്ങനെ ഉണ്ടായി?
അദ്ധ്വാനം, വിനിമയം, ഭാഷ ഭാഷയും ശരീരവും മനസ്സും ഭാഷയും ഭാഷയും സമൂഹവും ഭാഷാ സാങ്കേതികവിദ്യകൾ ഭാഷയും പൊതുനന്മയും ഭാഷയും പൊതുനന്മയും ഭാഷയും സാമ്പത്തിക വികസനവും ഭാഷ, ജനാധിപത്യം, വിമോചനം കൂടുതൽ അറിയുന്നതിന് പുരസ്കാരങ്ങൾ കേരള സാഹിത്യ അക്കാദമി എൻഡോവ്മെന്റ് പുരസ്കാരം 2010 അവലംബം
അന ബന്റോസ്
മൊൾഡോവയിൽ നിന്നുള്ള സാഹിത്യ നിരൂപകയും ചരിത്രക്കാരിയുമാണ് അന ബന്റോസ് ( English : Ana Bantos ) ജനനം
1951ൽ യുഎസ്എസ്ആറിന്റെ ഭാഗമായിരുന്ന ചിസിനാവുവിൽ ജനിച്ചു.
1973ൽ ചിസിനാവുവിലെ സ്‌റ്റേറ്റ് സർവ്വകലാശാലയിൽ നിന്ന് ഭാഷാശാസ്ത്രത്തിൽ ബിരുദം നേടി.
1998ൽ  ലാസിയിലെ അലക്‌സാണ്ട്രു ലോൺ കുസ സർവ്വകലാശാലയിൽ ഭാഷാശാസ്ത്രത്തിൽ ഡോക്ടറേറ്റ് നേടി.
മൊൾഡോവൻ പത്രപ്രവർത്തകനും പത്രാധിപരുമായ അലക്‌സാണ്ട്രു ബന്റോസിനെ വിവാഹം ചെയ്തു.
അധർമം ഇംഗ്ലീഷ് വിലാസം https://ml.wikipedia.org/wiki/Adharma
ശ്രുതിസ്മൃതികളാൽ നിഷേധിക്കപ്പെട്ട കർമമാണ് അധർമം .
ഭാരതീയ പാരമ്പര്യം അനുസരിച്ചുള്ള ധർമാധർമങ്ങളെപ്പറ്റി വേദങ്ങളിലും അതിനെ ആധാരമാക്കിയെഴുതിയിട്ടുള്ള സ്മൃതിഗ്രന്ഥങ്ങളിലും വിശദീകരിച്ചിട്ടുണ്ട്.
ജൈമിനീയസൂത്രങ്ങളുടെ (കർമകാണ്ഡം) വ്യാഖ്യാതാവായ കുമാരിലഭട്ട പറയുന്നു: ധർമാധർമസ്വരൂപങ്ങളെ കണ്ണ് തുടങ്ങിയ ബാഹ്യേന്ദ്രിയങ്ങൾകൊണ്ട് ഗ്രഹിക്കുവാൻ സാധ്യമല്ല.
ആകയാൽ അവ പ്രത്യക്ഷപ്രമാണവിഷയങ്ങളല്ല; പ്രത്യക്ഷത്തെ ഉപജീവിക്കുന്ന അനുമാനപ്രമാണത്തിനും വിഷയങ്ങളല്ല.
ധർമാധർമങ്ങൾക്ക് സദൃശങ്ങളായ വേറെ വസ്തുക്കൾ ഇല്ലാത്തതുകൊണ്ട് ഉപമാനം എന്ന പ്രമാണത്തിനും വിധേയമല്ല.
അതിനാൽ ധർമത്തെയോ അധർമത്തെയോ ഗ്രഹിക്കുവാൻ വിധിനിഷേധാത്മകമായ വേദങ്ങളെ പ്രമാണമാക്കുക മാത്രമേ സാധ്യമാകുകയുള്ളു.
യാതൊരുവനെ ഉദ്ദേശിച്ച് ഏതുസമയത്ത് എന്തുകാര്യം ചെയ്യരുതെന്ന് വേദത്തിൽ നിഷേധിച്ചിട്ടുണ്ടോ അതു ആ വ്യക്തിക്ക് അധർമമാണ്.
യാതൊരുവന് ഏതുസമയത്ത് എന്തുകാര്യം വിധിക്കപ്പെട്ടിട്ടുണ്ടോ അത് അവന് ധർമവുമാണ്.
വേദവ്യാസനും ശങ്കരാചാര്യരും അധർമം, ധർമം എന്നിവയെ നിശ്ചയിക്കുവാൻ വേദവചനങ്ങളെത്തന്നെയാണ് പ്രമാണമായി സ്വീകരിച്ചിട്ടുള്ളത്.
ധർമത്തിന്റെ തത്ത്വം അത്യന്തം സൂക്ഷ്മമാകയാൽ അധർമത്തെ വിവേചനം ചെയ്ത് അറിയുന്നതിന് സാധാരണ ജനങ്ങൾക്ക് ഉൽകൃഷ്ടാചാരങ്ങളെ ആശ്രയിക്കുക മാത്രമേ നിർവാഹമുള്ളു.
വ്യക്തികൾക്കും സമൂഹത്തിനും രാജ്യത്തിനും അധഃപതനം ഉണ്ടാകാതിരിക്കുന്നതിനും അഭിവൃദ്ധിയുണ്ടാകുന്നതിനും പറ്റിയവിധത്തിൽ അലിഖിതനിയമങ്ങളെപ്പോലെ ആചരിച്ചുവന്നിട്ടുള്ള കാര്യങ്ങളെ ധർമമെന്നും ആ ആചാരങ്ങൾക്ക് വിരുദ്ധങ്ങളായ കാര്യങ്ങളെ അധർമമെന്നും പറയാം.
കാലത്തിനനുസരിച്ച് ധർമാധർമങ്ങളുടെ സ്വരൂപം മാറുമെങ്കിലും അടിസ്ഥാനപരമായി ദീക്ഷിക്കേണ്ട തത്ത്വത്തിന് മാറ്റം വരാനവകാശമില്ല.
സാംഖ്യമതം അനുസരിച്ച് അധർമം ബുദ്ധിധർമമാണ്.
ധർമം, അധർമം, ജ്ഞാനം, അജ്ഞാനം, വൈരാഗ്യം, അവൈരാഗ്യം, ഐശ്വര്യം, അനൈശ്വര്യം എന്നീ എട്ടെണ്ണം ബുദ്ധിയിലുള്ള സത്വതമോഗുണങ്ങളുടെ വികാരമാകുന്നു.
വൈശേഷികസിദ്ധാന്തപ്രകാരം അധർമം ആത്മഗുണമാണ്.
അനവധാനത, ദുഷ്ടചിന്ത മുതലായവയാൽ ആത്മാവ് മനസ്സുമായി സമ്പർക്കത്തിൽ ഏർപ്പെടുമ്പോൾ അധർമം ഉദ്ഭവിക്കുന്നു.
നൈയായികന്മാരുടെ അഭിപ്രായത്തിൽ ജീവാത്മനിഷ്ഠമായ ഒരു ഗുണമാണ് അധർമം; നിഷിദ്ധകർമത്തിൽ നിന്നുണ്ടാകുന്ന അത് നരകാനുഭവങ്ങൾക്ക് കാരണവുമാണ്.
അക്രമം , പാപം, പുണ്യരാഹിത്യം, കൃത്യവിലോപം, മതവിരോധം എന്നീ അർഥങ്ങളിലും അധർമശബ്ദം സാഹിത്യത്തിൽ പ്രയോഗിച്ചുകാണുന്നുണ്ട്.
കടപ്പാട്: കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അധർമം എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്.
അന കാസ്റ്റിലോ ഈ ലേഖനം ഇംഗ്ലീഷ് ഭാഷയിൽ നിന്ന് കൃത്യമല്ലാത്ത/യാന്ത്രികമായ പരിഭാഷപ്പെടുത്തലാണ് .
ഇംഗ്ലീഷ് വിലാസം https://ml.wikipedia.org/wiki/Ana_Castillo
ചിക്കാന നോവലിസ്റ്റും കവയിത്രിയും, ചെറുകഥാകൃത്തും ഉപന്യാസകയും പത്രാധിപയും നാടകകൃത്തും പരിഭാഷകയും സ്വതന്ത്ര പണ്ഡിതയുമാണ് അന കാസ്റ്റിലോ (ജനനം: ജൂൺ 15, 1953).
ചിക്കാനയിൽ നിന്നുള്ള  അനുഭവങ്ങളിലെ പ്രധാന ശബ്ദങ്ങളിലൊന്നായി കണക്കാക്കപ്പെടുന്ന കാസ്റ്റിലോ ലത്തീൻ ഭാഷയിലുള്ള ഒരു നോവലിസ്റ്റ് എന്ന നിലയിലുള്ള പരീക്ഷണ ശൈലിക്ക് പേരുകേട്ടതാണ്.
ലത്തീൻ ഭാഷയിലുള്ള പരീക്ഷണാത്മക ശൈലിക്കും സിക്കാനിസ്മ എന്നറിയപ്പെടുന്ന ചിക്കാന ഫെമിനിസത്തിൽ അവളുടെ പ്രവർത്തനത്തിനും കാസ്റ്റിലോ അറിയപ്പെടുന്നു.
വംശീയപരമായും ലിംഗപരമായ പ്രശ്നങ്ങളിലും കാസ്റ്റിലോയുടെ താൽപ്പര്യം അവരുടെ എഴുത്തുജീവിതത്തിലുടനീളം കണ്ടെത്താൻ കഴിയും.
സപ്പോഗോണിയ എന്ന നോവൽ 1990 ൽ ന്യൂയോർക്ക് ടൈംസ് തെരഞ്ഞെടുത്ത ശ്രദ്ധേയമായ പുസ്തകമായിരുന്നു.
അവർ രചിച്ച ഗ്രന്ഥമായ സോ ഫോർ ഫ്രം ഗോഡ് ന്യൂയോർക്ക് ടൈംസ് 1993 ൽ തെരഞ്ഞെടുത്ത ശ്രദ്ധേയമായ പുസ്തകമായിരുന്നു.
അവർ ലാ ടോൾടെക്ക എന്ന കലാ-സാഹിത്യ മാസികയുടെ പത്രാധിപരാണ്.
കാസ്റ്റിലോ ഡെപോൾ സർവകലാശാലയിൽ ആദ്യത്തെ സോർ ജുവാന ഇനസ് ഡി ലാ ക്രൂസ് എൻ‌ഡോവ്ഡ് പദവി വഹിച്ചു.
1953 ൽ ചിക്കാഗോയിൽ റെയ്മണ്ടിന്റെയും റേച്ചൽ റോച്ച കാസ്റ്റിലോയുടെയും മകളായി കാസ്റ്റിലോ ജനിച്ചു.
അമ്മ മെക്സിക്കൻ ഇന്ത്യക്കാരിയായിരുന്നു.
അവരുടെ പിതാവ് 1933 ൽ ചിക്കാഗോയിൽ ജനിച്ചു..
സെക്കൻഡറി വിദ്യാഭ്യാസത്തോടെ നോർത്ത് ഈസ്‌റ്റേൺ ഇല്ലിനോയി യൂണിവേഴ്‌സിറ്റിയിൽ കലയിൽ ബിഎസ് പൂർത്തിയാക്കുന്നതിന് മുമ്പ് അവൾ ജോൺസ് കൊമേഴ്‌സ്യൽ ഹൈസ്‌കൂളിലും ചിക്കാഗോ സിറ്റി കോളേജുകളിലും പഠിച്ചു.
സാന്താ റോസ ജൂനിയർ കോളേജിൽ വംശീയ പഠനം പഠിപ്പിക്കുകയും ഇല്ലിനോയിസ് ആർട്‌സ് കൗൺസിലിന്റെ റൈറ്റർ-ഇൻ-റെസിഡൻസായി സേവനമനുഷ്ഠിക്കുകയും ചെയ്തതിന് ശേഷം അന കാസ്റ്റില്ലോ 1979-ൽ ചിക്കാഗോ സർവകലാശാലയിൽ നിന്ന് ലാറ്റിൻ അമേരിക്കൻ സ്റ്റഡീസിൽ എം.എ നേടി.
അവർ മാൽക്കം എക്സ് ജൂനിയർ കോളേജിലും പിന്നീട് സോനോമ സ്റ്റേറ്റ് കോളേജിലും പഠിപ്പിച്ചിട്ടുണ്ട്.
ജർമ്മനിയിലെ ബ്രെമെൻ സർവ്വകലാശാലയിൽ നിന്ന് 1991-ൽ അമേരിക്കൻ പഠനത്തിൽ അന കാസ്റ്റിലോ തന്റെ ഡോക്ടറേറ്റ് നേടി.
ഒരു പരമ്പരാഗത പ്രബന്ധത്തിന് പകരമായി, പിന്നീട് 1994-ൽ തന്റെ കൃതിയായ മാസാക്കർ ഓഫ് ദി ഡ്രീമേഴ്‌സിൽ ശേഖരിച്ച ഉപന്യാസങ്ങൾ അവർ സമർപ്പിച്ചു.
15-ലധികം പുസ്‌തകങ്ങളും നിരവധി ലേഖനങ്ങളും എഴുതിയിട്ടുള്ള കാസ്റ്റിലോ, ഒരു പ്രധാന ചിന്തകനായും ചിക്കാന സാഹിത്യരംഗത്തെ ഒരു പയനിയറായും പരക്കെ കണക്കാക്കപ്പെടുന്നു.
അവർ പറഞ്ഞു, "ഞാൻ എഴുതാൻ തുടങ്ങിയിട്ട് ഇരുപത്തിയഞ്ച് വർഷങ്ങൾക്ക് ശേഷവും എനിക്കൊരു സന്ദേശം പങ്കുവെക്കാനുണ്ടെന്ന് തോന്നുന്നു."
കാസ്റ്റിലോ ചിക്കാന ഫെമിനിസത്തെ കുറിച്ച് എഴുതുന്നു.
അതിനെ "സിക്കാനിസ്മ" എന്ന് അവർ വിശേഷിപ്പിക്കുന്നു.
കൂടാതെ അവരുടെ പ്രവർത്തനം സ്വത്വം, വംശീയത, വർഗീയത എന്നിവയെ കേന്ദ്രീകരിച്ചാണ്.
ചിക്കാന ഫെമിനിസത്തെ സൂചിപ്പിക്കാൻ, നമ്മുടെ സമൂഹത്തിലെ ഒരു ചിക്കാന എന്നതിന്റെ രാഷ്ട്രീയം ചിത്രീകരിക്കാനും, സ്വവർഗാനുരാഗി/നേരായ കറുപ്പ്/വെളുപ്പ് തുടങ്ങിയ ചിക്കാന അനുഭവങ്ങളെ സംബന്ധിച്ച് ബൈനറികളെ വെല്ലുവിളിക്കുന്ന ചിക്കാന ഫെമിനിസത്തെ പ്രതിനിധീകരിക്കാനും അവൾ "xicanisma" എന്ന പദം ഉപയോഗിക്കുന്നു.
കാസ്റ്റിലോ എഴുതുന്നു.
"നമ്മുടെ സംസ്കാരത്തിലും ചരിത്രത്തിലും പ്രത്യേകമായി വേരൂന്നിയ നമ്മുടെ പരസ്പരാശ്രിതത്വത്തെക്കുറിച്ചുള്ള എക്കാലത്തെയും വർത്തമാനകാല ബോധമാണ് സികാനിസ്മ. സികാനിസ്മ ലോകത്ത് നമ്മെത്തന്നെ മനസ്സിലാക്കാനുള്ള ഒരു മാർഗമാണെങ്കിലും, അത് മെക്സിക്കൻ പശ്ചാത്തലം കൂടാതെ/അല്ലെങ്കിൽ സ്ത്രീകളല്ലാത്ത മറ്റുള്ളവരെയും സഹായിച്ചേക്കാം. അത് വഴങ്ങുന്നു; ഒരിക്കലും മാറ്റത്തെ പ്രതിരോധിക്കുന്നില്ല, സമ്പൂർണ്ണതയിൽ അധിഷ്ഠിതമായ ഒന്ന്, ദ്വൈതവാദങ്ങളല്ല. പുരുഷന്മാർ നമ്മുടെ എതിരാളികളല്ല, നമ്മുടെ എതിരാളികൾ, നമ്മുടെ 'മറ്റുള്ളവർ'".
അവർ എഴുതുന്നു, "ചിക്കാനാ സാഹിത്യം എന്നത് യു.എസ് നോർത്ത് അമേരിക്കൻ സാഹിത്യത്തിന്റെ ഭാഗമായി നമ്മൾ എടുക്കുകയും നിർവചിക്കുകയും ചെയ്യുന്ന ഒന്നാണ് ചിക്കാന. ആ സാഹിത്യം നമ്മുടെ യാഥാർത്ഥ്യവുമായും യാഥാർത്ഥ്യത്തെക്കുറിച്ചുള്ള നമ്മുടെ ധാരണകളുമായും മെക്സിക്കൻ സ്ത്രീകളെന്ന നിലയിൽ അമേരിക്കയിലെ സമൂഹത്തെക്കുറിച്ചുള്ള നമ്മുടെ ധാരണകളുമായും ബന്ധപ്പെട്ടിരിക്കുന്നു. വംശാവലി അല്ലെങ്കിൽ മെക്സിക്കൻ പശ്ചാത്തലം അല്ലെങ്കിൽ ലാറ്റിന പശ്ചാത്തലം".
ഹോമോഫോബിയ, വംശീയത, ലിംഗവിവേചനം, വർഗീയത എന്നിവയുൾപ്പെടെ ഒന്നിലധികം അടിച്ചമർത്തലുകളെ ചിക്കനാസ് ചെറുക്കണമെന്നും ചിക്കാന ഫെമിനിസം ഒന്നിലധികം വൈവിധ്യമാർന്ന ചിക്കാന അനുഭവങ്ങളുടെ സാന്നിധ്യം അംഗീകരിക്കണമെന്നും കാസ്റ്റില്ലോ വാദിക്കുന്നു.
അവരുടെ എഴുത്ത് മാജിക്കൽ റിയലിസത്തിന്റെ സ്വാധീനം കാണിക്കുന്നു.
അവരുടെ കവിതകൾ ഉൾപ്പെടെ അവരുടെ മിക്ക കൃതികളും സ്പാനിഷിലേക്ക് വിവർത്തനം ചെയ്യപ്പെട്ടിട്ടുണ്ട്.
ലോസ് ആഞ്ചലസ് ടൈംസ്, സലൂൺ തുടങ്ങിയ പ്രസിദ്ധീകരണങ്ങളിൽ അവർ ലേഖനങ്ങളും സംഭാവന ചെയ്തിട്ടുണ്ട്.
കലാ-സാഹിത്യ മാസികയായ ലാ ടോൾടെക്കയുടെ എഡിറ്ററാണ് കാസ്റ്റില്ലോ.
1999-ൽ സൺ ടൈംസ് സ്പോൺസർ ചെയ്ത "നൂറ്റാണ്ടിലെ ഏറ്റവും മഹത്തായ ചിക്കാഗോവുകാർ" എന്ന പേരിൽ അവരെ നാമനിർദ്ദേശം ചെയ്യപ്പെട്ടു.
സാന്താ ബാർബറയിലെ കാലിഫോർണിയ സർവകലാശാലയിലെ കാലിഫോർണിയ എത്‌നിക് ആൻഡ് മൾട്ടി കൾച്ചറൽ ആർക്കൈവിലാണ് അവരുടെ പ്രബന്ധങ്ങൾ സൂക്ഷിച്ചിരിക്കുന്നത്.
കവി എന്ന നിലയിൽ കാസ്റ്റിലോ ഒട്രോ കാന്റോ (1977), ദി ഇൻവിറ്റേഷൻ (1979), വിമൻ ആർ നോട്ട് റോസസ് (ആർട്ടെ പബ്ലിക്കോ, 1984), മൈ ഫാദർ വാസ് എ ടോൾടെക് (വെസ്റ്റ് എൻഡ് പ്രസ്സ്, 1988) എന്നിവയുൾപ്പെടെ നിരവധി കൃതികൾ രചിച്ചിട്ടുണ്ട്.
അവളുടെ കൃതികൾ പ്രാഥമികമായി വിവിധ അനുഭവങ്ങളിൽ നാം കണ്ടെത്തുന്ന അർത്ഥവും വെളിപ്പെടുത്തലുകളും ആശയവിനിമയം നടത്തുന്നു.
അവളുടെ "സ്ത്രീകൾ കലാപം നടത്തരുത്" എന്ന കവിത സ്ത്രീത്വത്തിന്റെ ക്ലേശങ്ങളെ പര്യവേക്ഷണം ചെയ്യുന്നു, എന്നാൽ കാസ്റ്റിലോ ഈ കവിതയിലെ വരികൾ അവളുടെ "കുറ്റം, തിരസ്‌ക്കരണം" (കവിതയുടെ 49-50 വരി) അവൾ നിശബ്ദയായി ഇരിക്കും എന്ന ആശയം വളരെ സംഭവ്യമായി ഉപയോഗിക്കുന്നു.
ദ ഗാർഡിയൻസ് സംഗ്രഹം
കാസ്റ്റിലോയുടെ ഏറ്റവും ശ്രദ്ധേയമായ സൃഷ്ടികളിലൊന്നാണ് ഗാർഡിയൻസ്.
ന്യൂ മെക്‌സിക്കോയിലെ താമസക്കാരിയെന്ന നിലയിൽ, അതിർത്തിയിൽ അവളുടെ പരിസരത്ത് വ്യക്തമായ ഒരു രാഷ്ട്രീയ, സാമൂഹിക, സാംസ്‌കാരിക പ്രശ്‌നം നടക്കുന്നുണ്ടായിരുന്നു.
മറുവശത്ത് മെച്ചപ്പെട്ട ജീവിതം തേടുന്ന നിരപരാധികൾ അഭിമുഖീകരിക്കുന്ന നിരന്തരമായ കുറ്റകൃത്യങ്ങളെ ഗാർഡിയൻസ് അഭിസംബോധന ചെയ്യുന്നു, അല്ലെങ്കിൽ കാസ്റ്റില്ലോ പറയുന്നതുപോലെ, "എൽ ഒട്രോ ലാഡോ".
അവലംബം പുറംകണ്ണികൾ Official site Archived 2018-02-20 at the Wayback Machine .
Ana Castillo Poetry Foundation biography and poetry podcast Comprehensive interview with Ana Castillo published in Fifth Wednesday Journal Archived 2016-03-06 at the Wayback Machine .
Voices from the Gaps biography Guide to the Ana Castillo papers at the California Ethnic and Multicultural Archives Modern American Poetry Archived 2019-03-30 at the Wayback Machine .
Esta puente, mi espalda: Voces de mujeres tercermundistas en los Estados Unidos (co-translator co-editor, 1988).
San Francisco: ism press.
ISBN 978-0-910383-19-6 (paperback); ISBN 978-0-910383-20-2 (hardcover)
അധ്വാനശക്തി
അധ്വാനം പ്രയോഗിക്കുവാനുള്ള, മനുഷ്യന്റെ കായികവും മാനസികവുമായ കഴിവിനെയാണ് അധ്വാനശക്തി എന്നത് കൊണ്ട് മാർക്സിസ്റ്റ് പ്രത്യയശാസ്ത്രങ്ങളിൽ ഉദ്ദേശിക്കുന്നത്.
അധ്വാനശക്തി അഥവാ അധ്വാനശേഷി ഇല്ലാതെ ഉല്പാദനം അസാധ്യമാണ്.
തൊഴിലാളിയാണ് അധ്വാനശേഷിയുടെ ഉടമ.
മുതലാളിത്ത വ്യവസ്ഥിതിയിൽ മറ്റേതൊരു ചരക്കിനെയും പോലെ വിൽക്കുകയും വാങ്ങപ്പെടുകയും ചെയ്യുന്ന ചരക്കാണ് തൊഴിലാളിയുടെ അധ്വാനശേഷി.
മുതലാളിയാണ് അധ്വാനശേഷി വിലയ്ക്കു വാങ്ങുന്നത്.
മുതലാളിക്ക് ആവശ്യം കുറഞ്ഞിരിക്കുന്ന അവസ്ഥയിൽ തൊഴിലാളിക്ക് അധ്വാനശേഷി വിൽക്കുവാൻ കഴിയില്ല.
അത്തരമൊരു അവസ്ഥയെ ആണ് തൊഴിലില്ലായ്മ എന്ന് വിശേഷിപ്പിക്കുന്നത് .
അധ്വാനശക്തിയും അധ്വാനവും
അധ്വാനശേഷിയും അധ്വാനവും രണ്ട് വ്യത്യസമായ കാര്യങ്ങളാണ്.
അധ്വാനശേഷി ചെലുത്തിക്കഴിഞ്ഞുള്ളതണ് അധ്വാനം.
അധ്വാനശക്തി തൊഴിലാളിയിൽ കുടികൊള്ളുന്ന ഒരു കഴിവാണ്.
അധ്വാനം തൊഴിലാളി നിർമ്മിച്ച ചരക്കിന്റെ ഭാഗവും .
അധ്വാനശക്തിയുടെ ഉടമസ്ഥത
മുതലാളിത്തമൊഴികെയുള്ള സാമൂഹിക വ്യവസ്ഥിതികളിൽ അധ്വാനശക്തിയുടെ ഉടമസ്ഥത അതത് ഉടമവർഗങ്ങളക്കായിരുന്നു.
അടിമ-ഉടമ വ്യവസ്ഥയിൽ ഉടമകളും, നാടുവഴിത്ത വ്യവസ്ഥയിൽ ഭൂപ്രഭുക്കളും തൊഴിലാളിവർഗത്തിന്റെ അധ്വാനശേഷിയെ സ്വന്തമെന്നത് പോലെ കൈവശം വച്ചു.
മറ്റ് വ്യവസ്ഥകളിൽ നിന്നും മുതലാളിത്തത്തെ വ്യത്യസ്തമാക്കുന്നത്, അധ്വാനശക്തിയുടെ ഉടമസ്ഥാവകാശം ഉടമവർഗത്തിന് - അതായത് മുതലാളിമാർക്ക് - കൈമോശം വന്നു എന്നതാണ്.
എന്നാൽ അധ്വാനശക്തിയുടെ ഉടമസ്ഥാവകാശം തൊഴിലാളിയിൽ നിക്ഷിപ്തമായിരിക്കുന്ന അവസ്ഥയിലും, തൊഴിലാളിവർഗത്തിന് ജീവിക്കണമെങ്കിൽ മുതലാളിയെ ആശ്രയിച്ചുകൊണ്ടേ സാധ്യമാവുകയുള്ളൂ.
അധ്വാനശക്തിയല്ലാതെ മറ്റൊന്നും കൈവശമില്ലാത്ത തൊഴിലാളിവർഗ്ഗം, തങ്ങളുടെ അധ്വാനം മുതലാളിക്ക് വില്പന നടത്തിയാണ് ജീവിക്കുന്നത് .
അന അലീസിയ
അന അലീസിയ (ജനനം: ഡിസംബർ 12, 1956) ഒരു മെക്സിക്കൻ - അമേരിക്കൻ അഭിനേത്രിയാണ്.
1983 മുതൽ 1990 വരെയുള്ള നീണ്ടകാലം സംപ്രേഷണം ചെയ്യപ്പെട്ട അമേരിക്കൻ പ്രൈംടൈം സോപ്പ് ഓപ്പറയായ ഫാൽക്കൺ ക്രസ്റ്റിലെ മെലിസ അഗ്രെറ്റി എന്ന കഥാപാത്രമായി വേഷമിട്ടതിൻറെ  പേരിലാണ് അവർ കൂടുതൽ പ്രശസ്തയായത്.
മെക്സിക്കോയിലെ അകാഫുൽകോയിൽ വ്യാപാരം നടത്തിയിരുന്ന കാർലോസ് സെലെസ്റ്റിനോ ഓർട്ടിസിൻറേയും അലീഷ്യ ടോറെസ് ഓർട്ടിസിൻറെയും മകളായി മെക്സിക്കോ സിറ്റിയിലാണ് അവർ ജനിച്ചത്.
മാതാപിതാക്കളുടെ നാലു മക്കളിൽ മൂന്നാമത്തെയാളായിരുന്ന അന അലീഷ്യ.
പിതാവിൻറെ മരണത്തിനുശേഷം 6 വയസ്സു പ്രായമുണ്ടായിരുന്ന അന അലീഷ്യയുമായി ടെക്സസിലെ എൽ-പാസോയിലേക്ക് താമസം മാറ്റി.
അവിടെ, മുത്തശ്ശി, വിധവയായ അമ്മ, അമ്മാവൻ ലൂയി, മൂന്നു സഹോദരങ്ങൾ എന്നിവരോടൊപ്പം അവരുടെ പിതാവു  മുത്തശ്ശിക്കായി വാങ്ങിച്ചിരുന്ന ഒരു വീട്ടിൽ അന അലീസിയ താമസമാരംഭിച്ചു.
1972 ൽ ഹൈസ്കൂൾ പഠനം പൂർത്തിയാക്കിയതിനുശേഷം അന അലീസിയ വെല്ലസ്ലി കോളേജിൽ പഠിക്കുന്നതിനുള്ള ഒരു സ്കോളർഷിപ്പ് നേടിയിരുന്നു.
വെല്ലസ്ലി കോളജിലെ പഠനത്തിനിടയിൽ അനാ അലീസിയ ഒരു നൈപുണ്യപരിശോധനയ്ക്കു വിധേയയാകുകയും ജൂൾസ് ഫെയ്ഫറുടെ “ ക്രൌളിംഗ് ആർനോൾഡ് ” എന്ന നാടകത്തിലെ പ്രധാന കഥാപാത്രത്തെ അവതരിപ്പിക്കുന്നതിന് അവസരം ലഭിക്കുകയും ചെയ്തു.
വേനൽക്കാല അവധിക്കുശേഷം പുതിയ അദ്ധ്യയനവർഷാരംഭത്തിൽ അവർക്ക് ടെക്സാസിലെ എൽപാസിനു പുറത്തുള്ള അഡോബ് ഹോർസ്ഷൂ ഡിന്നർ തീയേറ്ററിൻറെ നൈപുണ്യ പരിശോധനയിൽ പങ്കെടുത്തിരുന്നു.
അവരുടെ ഭാവിയിലെ എല്ലാ പദ്ധതികളിലും തുടർച്ചയായ അഭിനയിക്കുന്നതിനുള്ള ഒരു കരാർ നേടിയെടുത്തിരുന്നു.
ഈ കരാർ പ്രകാരം ഹോളിവുഡിലും ന്യൂയോർക്കിലും നിന്നുള്ള പ്രശസ്ത നടിമാർക്കൊപ്പം ജോലി ചെയ്യാനും  ഒരു വലിയ പ്രതിവാര ശമ്പളം ലഭിക്കുന്നതിനും അവർക്ക് അവസരം ലഭിക്കുമായിരുന്നു.
ഈ ഓഫർ സ്വീകരിക്കപ്പെടുകയും വാഗ്ദാന കാലാവധിക്കിടയിൽത്തന്നെ തന്റെ നടിയെന്ന നിലയിലുള്ള ഓഹരിചീട്ട് കരസ്ഥമാക്കുകയും ചെയ്തു.
അവർ വെല്ലസ്ലി കോളജിൽ നിന്ന് വിടവാങ്ങുകയും, പകരം അമ്മയുടെയും മൂന്നു സഹോദരങ്ങളുടേയും സാമീപ്യമുള്ള എൽ പാസോയിലെ യൂ ണിവേഴ്സിറ്റി ഓഫ് ടെക്സാസിൽ തൻറെ നാടകകലയിലെ ബിരുദം നേടുന്നതിനായി ചേരുകയും ചെയ്തു.
അവരുടെ നാടകത്തിലെ ആദ്യ തൊഴിൽവൈഭവമുള്ള കഥാപാത്രം ഒരു AEA കരാർ പ്രകാരമുള്ള “ ദ ഓഡ് കപ്പിൾ ” എന്ന നാടകത്തിലെ പിജിയൻ‌ സിസ്റ്റേർസിൽ ഒരാളായിട്ടായിരുന്നു.
എൽ പാസോയിലെ അഡോബ് ഹോർസ്ഷൂ ഡിന്നർ തീയേറ്ററിലെ നടനായ ബോബ് ഡെൻവരും ഇതിലെ ഒരു കഥാപാത്രമായിരുന്നു.
അന്ന് അലീഷ്യാ അടുത്ത മൂന്നു വർഷങ്ങൾ UTEP യുടെ പ്രധാന സ്റ്റേജ് നാടകങ്ങളുടെ കൂടെ പ്രവർത്തിക്കുകയും അതുപോലെതന്നെ അഡോസ് ഹോർസ്ഷൂ നാടകശാലയുടെ എല്ലാ പദ്ധതികളിലും പ്രധാനപ്പെട്ട വേഷങ്ങൾ കരഗതമാക്കുകയും ചെയ്തു.
1977 ൽ ബിരുദം നേടിയതിനുശേഷം അന അലീഷ്യ ലോസ് ഏഞ്ചൽസിലേക്ക് താമസം മാറ്റുകയും  നിരവധി നിർമ്മാതാക്കളുടെ നൈപുണ്യ പരിശോധനകളിൽ പങ്കെടുക്കുകയും ചെയ്തു.
ഒരു പകൽ സമയ പ്രക്ഷേപണ സോപ്പ് ഓപ്പറയായ റയാൻസ് ഹോപ്പിൽ അലീസിയ നീവ്സ് എന്ന കഥാപാത്രത്തെ അവതരിപ്പിക്കുന്നതുള്ള കരാർ നേടുകയും റിക്കാർഡിംഗിനായി ന്യൂയോർക്ക് നഗരത്തിലേയ്ക്കു പോകുകയും ചെയ്തു.
പരമ്പരയിലെ പതിനഞ്ച് മാസങ്ങളിലെ പ്രവർത്തനങ്ങൾക്കു ശേഷം അന അലീസിയ ഓർട്ടിസ്, ലോസ് ഏഞ്ചലസ്സിലേയ്ക്കു ഭാഗിക സമയത്തേയ്ക്കു തിരിച്ചെത്തുകയും, ഓഡിഷനുകളിലേർപ്പെടുന്നതു തുടരുകയുംയ അതേസമയം ടെക്സാസിലെ സൌത്ത് വെസ്റ്റേൺ യൂണിവേഴ്സിറ്റിയിലെ നിയമപഠന വിദ്യാലയത്തിൽ രാത്രികാലത്തെത്തി പഠനം നടത്തുകയും ചെയ്തിരുന്നു.